Сачева издаде нова заповед за компенсациите на безработните заради COVID - 19 Министърът на труда и социалната политика Деница Сачева издаде нова заповед за временно ограничените икономически дейности заради COVID - 19 , чиито работници могат да получат компенсация от държавата заради това , че са в неплатен отпуск . Това съобщиха от пресцентъра на социалното министерство . Актуализирането на документа е във връзка със заповедта на министъра на здравеопазването Костадин Ангелов за удължаване на срока на въведените противоепидемични мерки . Съгласно заповедта до 31 януари компенсации ще могат да получат работещите в барове , механи , винарни , бирарии , кафенета , езикови и образователни центрове , други обучителни центрове и школи , професионални колежи , както и наетите в туристически фирми . До 31 януари компенсации могат да получат и работещите във всички търговски обекти , които са в търговски центрове от една или повече сгради с магазини или търговски центрове тип МОЛ с изключение на магазини за хранителни стоки , дрогериите , оптиките и зоомагазините , чиято дейност не е преустановена . До същата дата финансова подкрепа се предвижда и за служители в игрални зали и казина , както и във фризьорски и козметични салони , включително тип МОЛ . За компенсации до 31 януари 2021 г . може да кандидатства и персоналът на кина , дискотеки , пиано и нощни барове , нощни клубове и други нощни заведения за развлечения на закрито . Право имат още заетите в икономическите дейности , свързани с концерти , създаване и представяне на представления на живо като оперни , оперетни , циркови и други сценични произведения , режисьори , продуцентите , сценографи , дизайнери на костюми и осветление , технически специалисти , както и в сектори , свързани с всички колективни и индивидуални спортни мероприятия с тренировъчен и състезателен характер и работещите в солариуми , сауни , салони за отслабване и масаж . Персоналът на частните детски градини и ясли , както и на музеите може да получи компенсации до 3 януари 2021 г . След тази дата те ще възобновят дейността си . За всеки ден неплатен отпуск работещите във временно спрените бизнеси може да получи 24 лв . до края на 2020 г . От 1 януари 2021 г . по предложение на Министерството на труда и социaлната политика компенсациите ще са 75 % от осигурителния доход на наетите за октомври 2020 г .